Expressen: USA bruker afghanske barn som informanter
Det er den svenske avisen Expressen som har snakket med flere av barna. - Hvis vi ga dem bra informasjon fikk vi 70 dollar, hvis det bare var noe vanlig fikk vi 20, sier Jamil, som forteller at han var 13 år gammel da han begynte å jobbe som agent for amerikanerne. Gutten forteller at han jobbet under dekke som grønnsaksselger sammen med tre andre barn. De skal ha flyttet rundt i forskjellige afghanske byer for å være på utkikk etter Taliban. - Mine foreldre kan ikke jobbe fordi de er så gamle. Jeg er den eneste som tjener penger til familien. Da USA bygget en base i området fikk jeg jobbe der med småting som rydding. Da var jeg ti år, sier Agemal, en annen av guttene som hevder han hentet inn informasjon til de amerikanske soldatene. Han forteller at en amerikansk soldat og en afghansk tolk ba ham gi dem informasjon om Taliban i området etter han hadde jobbet på militærbasen en stund. Flere av barna som avisens journalister har snakket sier at de må leve i skjul fordi det har blitt kjent at de hjalp amerikanerne. USA har også tidligere blitt kritisert for å anvende barn i krigføringen, blant annet til å hente inn informasjon om veibomber. Nylig besøkte utenriksminister John Kerry landets statsminister Hamid Karzai for å blant annet avgjøre spørsmålet om amerikanske soldater skal få immunitet for eventuelle kriminelle handlingen begått under krigen. Partene kom ikke til enighet, noe som ble annonsert under en felles pressekonferanse.
Barn helt nede i tiårsalderen skal ha hentet informasjon om Taliban for amerikanske soldater stasjonert på baser i østlige Afghanistan.